যাত্রাবাড়ীতে বাসে ও বাঘায় ট্রাকে আগুন
রাজধানী ঢাকার যাত্রাবাড়ী এলাকায় একটি বাসে ও রাজশাহীর বাঘা উপজেলায় একটি ট্রাকে আগুন ধরিয়ে দিয়েছে দুর্বৃত্তরা। তবে এতে কোনো হতাহতের তথ্য পাওয়া যায়নি।
মঙ্গলবার দিবাগত রাত সোয়া ১১টা থেকে সাড়ে ১১টার মধ্যে দুটি অগ্নি সংযোগের ঘটনা ঘটে।
ফায়ার সার্ভিস অ্যান্ড সিভিল ডিফেন্স সদর দপ্তরের নিয়ন্ত্রণ কক্ষে দায়িত্বরত কর্মকর্তা রাফি আল ফারুক দ্য ডেইলি স্টারকে তথ্যের সত্যতা নিশ্চিত করেছেন।
তিনি জানান, রাত সোয়া ১১টার দিকে পুলিশ ফোন করে জানিয়েছে যাত্রাবাড়ী থানার পাশে কাজলা এলাকায় নবী টাওয়ারের সামনে দুর্বৃত্তরা একটি বাসে আগুন ধরিয়ে দিয়েছে। তবে ফায়ার সার্ভিসের কর্মীরা পৌঁছানোর আগেই স্থানীয়রা আগুন নিভিয়ে ফেলে।
যাত্রাবাড়ী থানার পরিদর্শক (তদন্ত) আজহারুল ইসলাম ডেইলি স্টারকে বলেন, 'কাজলা এলাকায় পার্কিং করে রাখা বাসে অগ্নি সংযোগের ঘটনা ঘটেছে। বাসটির কয়েকটি সিট পুড়ে গেছে।'
রাফি আরও জানান, রাত সাড়ে ১১টার দিকে রাজশাহী বাঘা উপজেলায় একটি ট্রাকে আগুন লাগার তথ্য পেয়েছে ফায়ার সার্ভিস।

রাজধানী ঢাকার যাত্রাবাড়ী এলাকায় একটি বাসে ও রাজশাহীর বাঘা উপজেলায় একটি ট্রাকে আগুন ধরিয়ে দিয়েছে দুর্বৃত্তরা। তবে এতে কোনো হতাহতের তথ্য পাওয়া যায়নি।